de de en da da sv als da tr da da da da da da da da da da da da da da da da es en es tr es es en en nl da fr da de et en en de nb en en lmo sv en en en nb en nb de da en
Ischgl 2016 – TEAM hals- und beinbruch
Dette skulle gerne blive en lidt mere levende del af hjemmesiden hvor gæster selv kan skrive nye indlæg og kommentere eksisterende.
God fornøjelse;-) Click her for at komme til www.teamhub.dk
Ischgl 2016 Tilføjet af Kim Kenley LindorffPosted on lør, marts 05, 2016 19:29:01
Fredag d. 4/3 2016
Kl. 18.15 landede Kim hos Mads, hvorefter at pakningen til årets skitur kunne begynde. Små 45 minutter senere kunne vi sætte nøglen i bilen og gøre klar til start! Men det var tæt på at vi ikke var kommet afsted. Mads ville lige varme bilen op, så han satte nøglen i, trådte koblingen ned, drejede nøglen og vupti sagde det… Bilen gav et ryk – han havde glemt at sætte den i frigear – var der sket en skade? Tæt på – Kims fod var blevet delvist kørt over… Av av – og hvilken start på årets skitur. Heldigvis var der ingen skade sket, så vi kunne sætte kursen mod Østrig. Første stop var i Padborg, hvor vi fik hævet euro og spist på vores faste spisested – Statoil i Padborg. Natten gik som natten nu gik – 140 km/t ned af A7. Rimelig ensformigt – men natten forløb planmæssigt.
Lørdag d. 5/3 2016
Lidt over 7 trillede Mokka’en ind på den store parkeringsplads – i forhold til de andre år var vi en anelse senere på den, da vi først ankom kl. 07.10 mod kl. 07 eller tidligere de sidste par år. Men vi var ved godt mod – trods alt 🙂 Vi måtte holde 10 minutter i kø kort før Ischgl, da een Audi havde valgt at køre ind i een mur…
Inde på hotellet blev vi taget godt imod af vores guide, som fortalte løst og fast omkring den kommende uges program. Morgenmaden blev indtaget, tøjet blev skiftet og så satte vi ellers kursen mod en god dag på ski! Ja, sådan skulle det også havde været, men vi havde valgt at tage vores “race” støvler på. De klemte så meget, at vi måtte efter første nedløb retur til hotellet for at skifte støvler.
Efter skiftet var der ingen problemer med fødderne. Vi brugte det meste af lørdagen på at køre rundt i det nye univers af muligheder. Vi fandt nogle gode pister, som blev besøgt adskillige gange alt imens at sneen dalede ned! Ganske hyggeligt. Én god frokost blev det også til – dog måtte vi pænt vente på at få et bord i flere minutter! Det har vi alligevel aldrig prøvet før.
Snevejret tog til – det samme gjorde trætheden, men vi godt igennem de sidste nedfarter. 44,5 pistekilometer blev det til, så det må siges at være acceptabelt i forhold til træthed, støvleudfordringer og snevejr.
Retur på hotellet fik vi udleveret nøglerne til vores værelse! Og her kom der een skuffelse af de helt store. Uden at vide hvad det hele ender med, så kan vi godt afsløre at vi er en anelse skuffede. Vi havde fået et værelse tilhørende hotelpersonalet og ikke det værelse vi havde booket! Rimelig nederen sagt på godt dansk! Men bare rolig – fortsættelse følger.
Vi fik hurtigt pakket bilen ud og fik sat kurs mod een af de nærmeste afterskisteder – vores skuffelse skulle skylles efter. Det første sted vi fandt var der proppet af mennesker; det var ikke muligt at komme hverken frem og tilbage – hvis brandtilsynet havde meldt deres uanmeldte ankomst, så var stedet blevet lukket ASAP. Vi begav os videre til Kuhstall i håbet om at finde en øl – det tog også sin tid, da der også her var proppet med mennesker.
Aftensmaden var en lækker buffet bestående af løgsuppe, chili con carne og en lille fiks dessert… Desserten nåede vi ikke da vi havde fået os spist mætte i løgsuppen 🙂 Resten af aftenen blev brugt på at spille lidt Real Racing inden at øjnene blev lukket.
Søndag den 6. marts 2016
Vækkeuret ringede kl. 07.05, hvorefter vi nærmest sprang ud af sengen og hoppede i tøjet. Det havde sneet hele natten, så en god dag på ski ventede forude. Morgenmaden blev indtaget inden vi sætte os i bevægelse mod liften. Danksi havde arrangeret pistevisning, hvilket vi naturligvis skulle deltage i!
Vi havde lige 15 minutter inden at vi skulle mødes med guiden, så vi da lige nå en tur, så benene var varme! Desværre fik vi drejet forkert, så vi blev en anelse presset på tiden – dog nåede vi det hele, så med pulsen oppe og sved på panden var vi parat til at give den gas.
Pistevisningen bestod af guiden (Natalia), to gutter fra Esbjerg og så to os! De to gutter var pænt habile skiløbere, så den som havde det sværeste var nok guiden… Vi havde alle et højt niveau, så der var ikke megen spild tid på pistevisningen; hen til lift, op, ned og afsted igen! Det er sådan at skiløb BØR være 🙂 No time for bullshit!
Vi fik set mange gode pister og det blev også til adskillige ture i offpisten, hvor sneen var en anelse bedre end på pisten. På vores tur rundt i området røg vi også ind i det told-frie område Samnaun! Der fik vi også indtaget søndagens frokost – en lækker pizza! Eftermiddagen gik i selskab med gutterne fra Esbjerg, guiden og det gode skiløb. Vel nede igen efter små 45 pistekilometer kunne vi smutte hen med skiene, skifte skoene og bevæge os på afterski! Det blev til et par hyggelige timer, hvor vi fik diverse underlige danse, skålet og evalueret på dagens skiløb. Aftensmaden var også i top; suppe, kylling, oste dessert og chokolade kage. Mums!
Lige nu sidder vi og stener oppe i fællesrummet (eneste sted med ordentligt internet) inden vi hopper i kassen om lidt!
Choose site to share content on